مَتّیٰ 18
18-نجی باب
اینگ بِییک کیم؟
مَرقُس 9:33-37، 42-48؛ لوقا 9:46-48؛ 17:1-2
1شُل واقت شَگیرتلِر عیسانینگ یانینا گِلیپ: «آسمانینگ پاتیشاهلیغیندا اینگ بِییک کیم؟» دیییپ سُرادیلار. 2عیسی-دا بیر چاغانی چاغیریپ، اُنی اُلارینگ اُرتاسیندا قُیدی-دا، شِیله دییدی: 3«سیزه دُغروسینی آیدیارین: اِگِر سیز یُلونگیزدان دُنوپ، چاغالار یالی بُلماسانگیز، آسمانینگ پاتیشاهلیغینا آصلا گیریپ بیلمِرسینگیز. 4کیم شو چاغا یالی فُروتَن بُلسا، آسمانینگ پاتیشاهلیغیندا اینگ بِییک شُلدور. 5هِر کیم شونونگ یالی بیر چاغانی مِنینگ آدیمدان قابول اِتسه، مِنی قابول اِتدیگیدیر. 6اِمّا هِر کیم مانگا اینانیان بو کیچی چاغالارینگ بیرینینگ گونَه اِتمِگینه سِبَپ بُلسا، اُنونگ اوچین بُینوندان اولی دِگیرمِن داشی آسیپ، دِریانینگ دویبونه زینگیلماغی خاص قاوی بُلار. 7اینسانلارینگ گونَه اِتمِگینه سِبَپ بُلیان زاتلار اوچین بو دونیَهنینگ حالینا، وای! بِیله زاتلار گِلمِلیدیر، اِمّا بولارینگ گِلمِگینه سِبَپ بُلیان آدامینگ گونونه، وای! 8اِلینگ یا آیاغینگ سِنینگ گونَه اِتمِگینگه سِبَپ بُلسا، اُنی چاپیپ اُقلا. سِنینگ ایکی اِلّی، ایکی آیاقلی اِبِدی اُدا زینگیلانینگدان، بیر اِلّی، بیر آیاقلی یاشایشا یِتمِگینگ قُوودیر. 9گُزونگ سِنینگ گونَه اِتمِگینگه سِبَپ بُلسا، اُنی سُغروپ زینگ. سانگا یِکه گُزلی بُلوپ یاشایشا گیرمِک، ایکی گُزلی بُلوپ دُوزاخ اُدونا زینگیلانینگدان قُوودیر.
ییتِن قُیون میثالی
لوقا 15:3-7
10«بو کیچیلِرینگ بیرینی اَسگِرمِزلیک اِتمِکدِن داش دورونگ! مِن سیزه شونی آیدیارین: اُلارینگ آسمانداقی پِریشدهلِری آسمانداقی آتامینگ یوزونی هِمیشه گُریَرلِر. [ 11اینسان اُغلی ییتِنلِری نِجات بِرمَگه گِلِندیر.]
12«سیز نَهیلی فیکر اِدیَرسینگیز؟ بیر آدامینگ یوز قُینی بُلوپ، اُلارینگ بیری ییتسه، اُل تُغسان دُقوزینی داغلاردا قُیوپ، ییتِنینگ ایزینا گُزِمَگَه چیقمازمی؟ 13اُنی تاپیپ بیلَیسه — سیزه دُغروسینی آیدیارین — اُل مونونگ اوچین ییتمِدیک تُغسان دُقوزیسینا بِگِنِندِن هِم خاص کَن بِگِنِر. 14شِیلهلیکده، بو کیچیلِرینگ بیریدَه هِلَک بُلماغی آسمانداقی آتانگیزینگ ایسلِگی دَلدیر.
دُغانینگ گونَه اِتسه
15«اِگِر دُغانینگ گونَه اِتسه، بار-دا، اَوَّل ایکی بُلوپ گورلِشیپ، عاییبینی اُنگا آیت. سِنینگ سُزونگه قولاق آسّا، بو دُغانینگی قازاندیغینگدیر. 16- اِگِر سُزونگه قولاق آسماسا، بیر-ایکی آدامی یانینگا آلیپ بار، آیدیلان هِر بیر سُز ایکی یا اوچ شاهادینگ گووَهسی بیلِن تاصدیقلانسین. 17اُلارا-دا قولاق آسماق ایسلِمِسه، اُندا کِلیسا آیت. اُنگا-دا قولاق آسماق ایسلِمِسه، قُی، اُل سِنینگ اوچین بیر بیگانه یا-دا مالییات آلیانچی یالی بُلسون.
18«سیزه دُغروسینی آیدیارین: یِر یوزونده باغلانزادینگ آسماندا-دا باغلانار. یِر یوزونده آچانزادینگ آسماندا-دا آچیلار. 19یِنه سیزه شونی آیدیارین: اِگِر آرانگیزدان ایکی آدام ایسلِندیک زادی دیلِمِک اوچین بیر فیکره گِلسه، آسمانداقی آتام دیلِگلِری بیتیرِر. 20مِنینگ آدیم بیلِن ایکی یا-دا اوچ آدام اویشسه، مِن هِم اُلارینگ آراسیندا بُلارین.»
رِحمسیز خیدماتکَر
21سُنگرا پِطرُس عیسانینگ یانینا گِلیپ، اُندان: «آقام، دُغانیم مانگا قارشی گونَه ایش اِتسه، مِن اُنی نَچه گِزِک باغیشلایین؟ یِدی گِزِکمی؟» دیییپ سُرادی. 22عیسی اُنگا: «مِن سانگا یِدی گِزِک دَل، یِتمیش گِزِک یِدی دیییَرین» دیییپ جُغاپ بِردی.
23«شُنونگ اوچین هِم آسمانینگ پاتیشاهلیغی اُز خیدماتکَرلِری بیلِن حاساپلاشماق ایسلَن بیر پاتیشاه مِنگزِیَر. 24اُل حاساپلاشماغا باشلاندا، اُنونگ یانینا اُن مونگ قیزیل پول بِرگیسی بُلان بیر خیدماتکَرینی گِتیریَرلِر. 25اُل بِرگیسینی بِریپ بیلمَنسُنگ، پاتیشاه اُنگا، اُزونی، آیالینی، فِرزِنتلِرینی و هِمّه مالّارینی ساتیپ، بِرگیسینی بِرمِگی دِستور بِریَر. 26اُل یِره یوزین دوشوپ، پاتیشاه: ”صابیر اِت! بارینی بِرِیین“ دیییپ یالباریار. 27پاتیشاه اُنگا یورِگی آوییار، اُنونگ بِرگیسینی گِچیپ، اُنی بُشادیپ گُیبِریَر.
28«یانگقی خیدماتکَر چیقیپ گیدیَر. اُل اُزونه یوز دینار بِرگیسی بُلان بیر هِمکَرینَه ساتاشیار. اُنی توتوپ: ”بِرگینگی بِر“ دیییپ، اُنونگ بُقورداغیندان یاپیشیار. 29هِمکَری اُنونگ آیاغینا ییقیلیپ: ”صابیر اِت، بِرگیمی بِرِرین“ دیییپ، اُنگا یالباریار. 30اِمّا اُل اِتمِیَر، قایتام، بِرگیسینی بِریَنچَه، اُنی زیندانا سالدیریار.
31«باشغا هِمکَرلِری بو واقانی گُروپ، قاتی قینانیارلار. اُلار گیدیپ، بُلان هِمّه زادی پاتیشاها دِرِّو خابار بِریَرلِر. 32پاتیشاه خیدماتکَری چاغیریپ: ”اِی، یامان قول! مانگا یالبارانینگ اوچین، مِن سِنینگ بِرگینگ بارینی گِچدیم. 33مِنینگ سانگا رِحم اِدیشیم یالی، سِن هِم هِمکَرینگه رِحم اِتمِلی دَلمیدینگ؟“ دیییَر. 34پاتیشاه غاضابا مینیپ، بِرگیسینی بِریَنچَه، اُنی زیندانا اِذیِت آزار بِریَنلِرینگ اِلینه تابشیریار.
35«اِگِر سیزینگ-ده هِر بیرینگیز اُز دُغانینینگ گونَهلِرینی یورِکدِن باغیشلاماسانگیز، آسمانداقی آتام-دا سیزه شِیله اِدِر.»
knc_Arab kas_Arab azb_Arab knc_Arab azb_Arab kas_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab